ז'יז'ה

ז'וזף ז'ילֶן (בצרפתית: Joseph Gillain) הידוע בשם העט ז'יזֵ'ה (בצרפתית: Jijé; 13 בינואר 1914 – 19 ביוני 1980), היה קומיקסאי, צייר וסופר בלגי, הידוע בעיקר בזכות סדרת הקומיקס שלו JerrySpring.

ביוגרפיה 
ז'וזף ז'ילן, לימים ז'יז'ה, נולד בשנת 1914 בבלגיה ולמד אמנות במנזר קתולי.

בשנת 1936 יצר ז'יז'ה את דמות הקומיקס הראשונה שלו, Jojo ז'וז'ו, ופרסם את הרפתקאותיה בעיתון הקתולי  Le Croisé לה קרואזה. דמותו של ז'וז'ו הושפעה מאוד מ"הרפתקאותיו של טינטין" מאת ארז'ה, שהיה הקומיקס המצליח ביותר בבלגיה באותה תקופה, אך עם השנים פיתח ז'ילן את סגנונו והשחיז את מיומנותו, וכך יצר סגנון הייחודי לו. עד מהרה הוא פרסם סדרה שנייה, מלוטשת יותר, שנקראה "Blondin et Cirage", עבור מגזין הנוער הקתולי Petits Belges. בנוסף, הוא אייר כמה ספרים ולוניים עבור קהל הקוראים הקתוליים הבלגי-צרפתים.

בשנת 1939 החל לעבוד במגזין "ספירו", שהוקם מספר שנים קודם לכן, שם פרסם את רוב יצירותיו לאורך כל חייו. מכיוון שבזמן מלחמת העולם השנייה והכיבוש הגרמני בבלגיה המגזין לא היה יכול לפרסם קומיקס מחוץ לבלגיה, וכאמן המקומי המוביל באותה תקופה ז'יז'ה זכה לאייר כמעט את כל העיתונים.

אמונתו הקתולית עוררה בו השראה לכתיבת ביוגרפיות, מה שהוביל אותו לחבר ספרים אודות חייהם של ג'ובאני בוסקו וכריסטופר קולומבוס. במהלך חייו נודע כאמן המעביר את מורשתו בחינם לאמנים צעירים ממנו, וכך היה למנטור של אמני קומיקס רבים באירופה, בהם ז'אן ז'ירו ואנדרה פרנקן.

ז'יז'ה נפטר בוורסאי, צרפת, ב-19 ביוני 1980 אחרי מחלה ממושכת.

מורשתו 
בשנת 2004 הוקם מוזיאון הקומיקס בבריסל (Maison de la Bande Dessinée), שהוקדש ליצירותיו של ז'יז'ה, ובהמשך גם ליצירותיהם של האמנים שאותם לימד או שימש השראה.

קישורים חיצוניים

הערות שוליים 

סופרים בלגים כותבי צרפתית
סופרים בלגים
סופרים הידועים בשם עט
ציירים בלגים
קומיקסאים בלגים
ילידי 1914
נפטרים ב-1980